જામનગર જિલ્લામાં તંત્રવાહકો દ્વારા માર્કેટ યાર્ડો ખાતે નોંધણી શરૂ કરવામાં આવી હતી અને હજારો ખેડૂતો તે માટે ઉમટી પડેલ પરંતુ સર્વર અને નોંધણી પ્રક્રિયા તે માટે ઉણી ઉતરતા ખેડૂતોને ધરમધક્કો થયો હતો. જામનગર, ધ્રોલ, જોડીયા, જામજોધપુર અને કાલાવડ ખાતે જિલ્લા વહિવટી તંત્ર દ્વારા ખેડૂતોને મગફળી સહિત જણસોને સરકારી ભાવે વેચવા માટે દરેક યાર્ડમાં રજીસ્ટ્રેશન સવારથી શરૂ થનાર હોય તમામ તાલુકાઓમાં ખેડૂતો આજે રજીસ્ટ્રેશન માટે ઉમટી પડયા હતા. પરંતુ ઇ યુગની વાતો કરનારા તંત્ર પુન ઇ-સિસ્ટમની કંગાળ સ્થિતિના કારણે વામણું પૂરવાર થયું છે. ગુજરાત સરકાર દ્વારા ટેકાના ભાવે મગફળી ખરીદવાની કરેલી જાહેરાત અનુસંધાને ગુરૂવારે એફ.સી.આઇ. (અન્ન નિગમ) દ્વારા માર્કેટીંગ યાર્ડ ઉના ખાતે ખેડૂતોનું ઓનલાઇન રજીસ્ટ્રેશનની શરૂઆત કરવામાં આવી હતી. આજે પ્રથમ દિવસે જ ૬૦૦થી વધુ ખેડૂતોએ પોતાના સાધનિક કાગળો સાથે રજીસ્ટ્રેશન કરાવ્યું હતું. ૧૫ નવેમ્બરથી સરકાર દ્વારા મગફળી ખરીદી શરૂ થશે.